III โชว์กำไร Q3 ทำสถิติใหม่
งบการเงินสดใสอย่างต่อเนื่องในส่วนของ IIIโดยรายงานงบไตรมาส 3 ปี 2564 กำไรสุทธิสามารถทำสถิติสูงสุดใหม่ตามตลาดคาดการณ์ไว้
งบการเงินสดใสอย่างต่อเนื่องในส่วนของ III โดยรายงานงบ Q3/64 กำไรสุทธิสามารถทำสถิติสูงสุดใหม่ตามตลาดคาดการณ์ไว้
15 พ.ย. 2564

คุณค่าบริษัท                    
งบการเงินสดใสอย่างต่อเนื่องในส่วนของ บริษัท ทริพเพิล ไอ โลจิสติกส์ จำกัด (มหาชน) หรือ III โดยรายงานงบไตรมาส 3 ปี 2564 กำไรสุทธิสามารถทำสถิติสูงสุดใหม่ตามตลาดคาดการณ์ไว้
โดยผลการดำเนินงานไตรมาส 3 สิ้นสุดวันที่ 30 กันยายน 2564 บริษัทมีรายได้รวม 605.58 ล้านบาท จากงวดเดียวกันของปีก่อน 335.63 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 100.24 ล้านบาท หรือ 0.1645 บาทต่อหุ้น จากงวดเดียวกันของปีก่อนมีกำไรสุทธิ 56.97 ล้านบาท หรือ 0.0964 บาทต่อหุ้น
สำหรับผลการดำเนินงานเติบโต ซึ่งเป็นผลจากรายได้เติบโตได้จากการที่สายการบินหันมาทำ cargo flight มากขึ้น ให้ธุรกิจขนส่งทางอากาศปรับตัวดีขึ้น ในขณะที่กลุ่มธุรกิจอื่นของบริษัทก็ยังคงสร้างรายได้อย่างต่อเนื่อง
อีกทั้งยังมีส่วนแบ่งกำไรจากเงินลงทุนในบริษัทร่วมและการร่วมค้า โดยยังเป็นกลุ่ม Around Logistics Management และ DG Packaging ที่สร้างผลตอบแทนให้เป็นอย่างดี รวมถึงบริษัท เอ็กคู่ เวิลด์ไวด์  (ประเทศไทย) ของกลุ่มธุรกิจขนส่งสินค้าทางทะเลก็ได้รับอานิสงส์จากการเติบโตของค่าระวางสินค้าทางทะเล
นอกจากนี้ บริษัท เอ.ที.พี.เฟรนด์ เซอร์วิส จำกัด ที่เป็นบริษัทบริการจัดส่งพัสดุฯ เริ่มรับรู้ส่วนแบ่งกำไรจากการลงทุนเมื่อต้นไตรมาส 2/2564 นั้นก็สามารถสร้างผลตอบแทนได้ตามเป้าหมายที่วางไว้
ทั้งนี้ทำให้ผลการดำเนินงานงวด 9 เดือนแรก สิ้นสุดวันที่ 30 กันยายน 2564 บริษัทมีรายได้รวมขยับขึ้นมาอยู่ที่ 1,880.15 ล้านบาท จากงวดเดียวกันของปีก่อน 1,089.86 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 263.44 ล้านบาท หรือ 0.4355 บาทต่อหุ้น จากงวดเดียวกันของปีก่อนมีกำไรสุทธิ 114.20 ล้านบาท หรือ 0.1893 บาทต่อหุ้น ซึ่งเป็นการตอกย้ำว่าบริษัทสามารถสร้างกำไรได้เติบโตอย่างต่อเนื่องและโดดเด่นเป็นอย่างมากแบบก้าวกระโดด
ขณะที่แนวโน้มผลประกอบการพบว่า บล.เคทีบีเอสที มีการคาดว่ากำไรสุทธิปี  2564 อยู่ที่ 362 ล้านบาท เพิ่มขึ้น122% จากงวดเดียวกันของปีก่อน หนุนโดย รายได้ที่เติบโตเพิ่มขึ้น 52% จากงวดเดียวกันของปีก่อนที่ 2.44 พันล้านบาท โดยคาดว่าการขนส่งทางอากาศจะค่อย ๆ ปรับตัวดีขึ้น จากการเปิดประเทศ ซึ่งจะทำให้มีจำนวน flight มากขึ้น ธุรกิจอื่น ๆ ที่บริษัทได้เข้าไปลงทุนยังมีแนวโน้มที่ดี คาดบริษัทสามารทำได้ตามเป้าในไตรมาส 4 ปี 2564
พร้อมกับประเมินกำไรสุทธิปี 2565 เติบโต 387 ล้านบาท เพิ่มขึ้น 7% จากงวดเดียวกันของปีก่อน โดยการฟื้นตัวด้านปริมาณการขนส่งทางอากาศจากการเปิดประเทศจะช่วยหนุนธุรกิจ SAL คาดว่าจะเริ่ม turn around พลิกกลับมามีกำไร และบริษัทยังมี upside จากธุรกิจขนส่งทางรางที่ยังไม่ได้รวมเข้ามาในประมาณการ
อย่างไรก็ตาม คาดว่าแนวโน้มผลการดำเนินงานที่เติบโตดีต่อเนื่องจากการเปิดประเทศ โดยคาดว่าส่วนแบ่งของกำไรในบริษัทร่วมจะเติบโตได้โดดเด่นตามตลาด e-commerce จากพฤติกรรมของผู้บริโภคที่เปลี่ยนไป ซึ่งทำให้ธุรกิจขนส่งที่มีความต้องการมากขึ้น
ดังนั้นคงราคาเป้าหมายปี 2564 ที่ 15.50 บาท แนะนำ “ซื้อ”
….
ผู้ถือหุ้นรายใหญ่
 รายชื่อกรรมการ